
మానవ జీవన శైలి, వ్యాపార, స్వార్ధ దృక్ఫథంతో సమాజమంతా రోగగ్రస్తమై పొల్యూషన్ మహమ్మారిలో కొట్టుకుపోతోంది. ముఖ్యంగా నగరాల్లో అనేక రకాల కాలుష్యాల గుండా ప్రయాణించే గాలి మానవుని శరీరంలోకి వెళ్తోంది. ఇక నదులు, కాలువల ద్వారా మానవ విసర్జిత, స్వార్జిత, స్వార్థపూరిత కాలుష్యాన్ని మోసుకుంటూ త్రాగు, సాగునీటి రూపంలో మన శరీరంలోకి అనేక ప్రాణాంతకమైన వ్యాధుల్ని జొప్పిస్తోంది. చివరకు మిగిలిన కాలుష్యాన్నంతా సముద్రాల్లో కలుపుతోంది. ఇంకా అనేక ఫ్యాక్టరీల్లోని వ్యర్థాలన్నీ అర్ధరాత్రి సమయంలో సమీప కాలువల్లోకి చేరతాయి. ఇదంతా నీటిలో మనకు కనపడని పొల్యూషన్. ప్రభుత్వం ద్వారా ఫిల్టర్ చేయబడి త్రాగునీటి పంపులద్వారా వదులుతున్న నీరుకూడా పూర్తిస్థాయి సురక్షితమని చెప్పలేం. చాలామంది మినరల్ వాటర్ కొనుక్కొని మరీ త్రాగుతున్నా అందులో కూడా శాస్త్రీయత లేదు. కేవలం వ్యాపార దృక్ఫథం తప్ప. ఫ్యాక్టరీల ద్వారా వదిలిన పొగ, విచ్చలవిడిగా రోడ్లపై పడవేసిన చెత్తద్వారా గాల్లో చేరిన బ్యాక్టీరీయా, పబ్లిక్ ప్రదేశాల్లోనే ధూమపానం, గంజాయి సేపనం ఇవన్నీ మనం ఎంత జాగ్రత్తగా ఉన్నా మనకు సంబంధం లేకుండా సంక్రమిచే భయంకరమైన వ్యాధులకు కారణం.ప్రభుత్వం వారు చెత్తను సేకరించి తీసుకెళ్ళి ఊరుబయట ప్రదేశాల్లో వేసి మంటపెడితే దానిద్వారా వచ్చే పొగ తట్టుకోలేక స్థానికులు ధర్నాలు నిర్వహిస్తున్న సందర్భాలు మనకు కొత్త కాదు. ఇక ధ్వని కాలుష్యం సరేసరి. రోడ్డు మీద చీపురు పట్టుకొని ఫొటోలు దిగితే అంతా స్వచ్ఛభారతమై పోదు. అంకిత భావంతో గాలిలోను, నీటిలోను, మనిషి ఆలోచనల్లోను, ఆహారంలోను, మనిషి ఆహార్యంలోను, మానవ సంబంధాల్లోను, మానసిక పరిస్థితుల్లోను, మానవత్వంలోను స్వచ్ఛతను సంతరించుకోవాలి. ఆ రోజు మనం కాలుష్యమే లేని సమాజాన్ని స్వచ్ఛమైన భారతావనిని చూడగలుగుతాం. అలా కాకపోతే రేపటితరానికి మనమందించేది రోగగ్రస్తమైన సమాజాన్నే.- జోస్యుల వేణుగోపాల్, విజయవాడ

manava jeevana saili, vyapara, swaardha drukfathamtho samajamanta rogagrastamai polution mahammaarilo kottukupotondi. mukhyamgaa nagaraallo aneka rakala kaalushyaala gunda prayaaninche gaali maanavuni sareeramloki veltondi. ika nadulu, kaaluvala dwara manava visarjita, swaarjita, swaarthapuurita kaalushyaanni mosukuntu traagu, saguneeti roopamlo mana sareeramloki aneka praanaantakamaina vyaadhulni joppistondi. chivaraku migilina kaalushyaannantaa samudraallo kaluputondi. inka aneka factorylloni vyarthaalannii ardharaatri samayamlo sameepa kaaluvalloki cheratayi. idantaa neetilo manaku kanapadani polution. prabhutvam dwara filter cheyabadi traaguneeti pampuladwara vadulutunna neerukuda puurtisthaayi surakshitamani cheppalem. chaalaamandi minaral water konukkoni mari traagutunnaa andulo kuudaa saastreeyata ledu. kevalam vyapara drukfatham tappa. factoryla dwara vadilina poga, vichchalavidigaa rodlapai padavesina chettadwara gaallo cherina bacteria, pablic pradesaallone dhumapanam, ganjai sepanam ivannee manam entha jaagrattagaa unna manaku sambandham lekunda sankramiche bhayankaramaina vyaadhulaku kaaranam.prabhutvam vaaru chettanu sekarinchi teesukelli oorubayata pradesaallo vesi mantapedithe danidwara vache poga tattukoleka sthaanikulu dharnalu nirvahistunna sandarbhaalu manaku kotta kaadu. ika dhwani kaalushyam saresari. roddu meeda cheepuru pattukoni photolu digite antaa swachchabhaaratamai podu. ankita bhaavamto gaaliloonu, neetiloonu, manishi aalochanallonu, aahaaramloonu, manishi aahaaryamloonu, manava sambandhaallonu, maanasika paristhitullonu, maanavatvamlonu swachchatanu santarinchukovali. aa roju manam kaalushyame laeni samaajaanni swachchamaina bhaarataavanini chudagalugutam. alaa kakapothe repatitaraaniki manamandinchedi rogagrastamaina samajanne.- josyula venugopal, vijayavada